Source: http://www.honkausa.com/en/sijoittajat/hallinto/palkka-ja-palkkioselvitys/
Timestamp: 2020-07-15 01:12:15+00:00
Document Index: 23526214

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Palkka- ja palkkioselvitys - honkausa.com
Hallituksen jäsenten palkkioista päättää Honkarakenne Oyj:n varsinainen yhtiökokous. Hallituksen jäsenten palkkio on puheenjohtajalle 4.000 euroa, varapuheenjohtajalle 2.000 euroa ja muille jäsenille 1.500 euroa kuukaudessa. Mikäli hallitus perustaa keskuudestaan valiokuntia, maksetaan valiokuntien jäsenille kokouspalkkiota 500 euroa kokousta kohden. Vuonna 2015 hallitus perusti keskuudestaan palkitsemis- ja nimitysvaliokunnan. Lisäksi jäsenten matka- ja majoituskustannukset korvataan laskua vastaan.
Toimitusjohtajan palkasta, palkkioista ja muista työsopimuksen ehdoista päättää hallitus. Tilikaudella 2015 toimitusjohtajina toimivat Mikko Kilpeläinen 24.3.2015 asti, vt. toimitusjohtajana Mikko Jaskari ja 25.6.2015 lähtien Marko Saarelainen. Mikko Kilpeläisen palkat ja palkkiot vuonna 2015 olivat 518.310,85 euroa ja se sisälsi luontaisetuja 3.670,55 euroa ja toimisuhteen päättämiseen liittyvää korjausta 451.955,04. Mikko Jaskarin vt. toimitusjohtaja ajalta maksetut palkat ja palkkiot vuonna 2015 olivat 31.765,33 euroa ja siihen sisältyi luontaisetuja 4.284,03 euroa. Marko Saarelaisen palkat ja palkkiot olivat 104.086,75 euroa ja se sisälsi luontaisetuja 1.020,00 euroa. Osa Marko Saarelaisen palkasta maksetaan emoyhtiöstä Suomessa ja osa Japanin tytäryhtiöstä. Lisäksi toimitusjohtaja kuuluu yhtiön palkitsemisjärjestelmän piiriin, mutta vuodelta 2015 tulospalkkiota ei maksettu kenellekään.
Lakisääteisen eläketurvan lisäksi toimitusjohtajalle on järjestetty yksilöllinen lisäeläke ja sen vuosikustannus Mikko Kilpeläisen osalta oli 15.285,33 euroa vuonna 2015. Mikko Jaskarin vt. toimitusjohtajakauden lisäeläkkeen kustannus oli 2. 837,44 euroa. Marko Saarelaisen lisäeläkkeen kustannus oli 8.750,00 euroa. Toimitusjohtaja eläkeikään ei ole tehty erityissopimuksia ja hän on oikeutettu jäämään eläkkeelle voimassa olevan lainsäädön mukaan. Lisäksi toimitusjohtajalla on mahdollisuus saada hallituksen erikseen määrittämän tavoitemittarin tultua saavutetuksi yhden kuukauden palkkaa vastaava lisäeläke.
Toimitusjohtajan tulospalkkauksen palkkiokriteerit määrittää yhtiön hallitus. Toimitusjohtajan tulospalkkion palkkiokriteeri vuonna 2015 oli yhtiön tulos ennen veroja sekä yhtiön ennakkomyynti. Molempien kriteerien painoarvo oli 50 %.
Vuoden 2015 tulospalkkiojärjestelmän perusteella tulospalkkioita ei laitettu maksuun.
Tilikaudella 2015 johtoryhmän muiden jäsenten vuosipalkat olivat 729.694,20 euroa, josta luontoisetujen arvot olivat 48.826,43 euroa. Tulospalkkiota ei vuonna 2015 maksettu. Lakisääteisen eläketurvan lisäksi johtoryhmän muille jäsenille on järjestetty yksilöllinen lisäeläke ja sen vuosikustannus yhtiölle oli 45.540,06 euroa vuonna 2015. Lisäksi johtoryhmän jäsenillä on mahdollisuus saada hallituksen erikseen määrittämän tavoitemittarin tultua saavutetuksi yhden kuukauden palkkaa vastaava lisäeläke.
Palkkiokriteerit olivat johtoryhmän jäsenillä vuonna 2015 samat kuin toimitusjohtajalla.
Vuoden 2015 lopussa osakeohjelman perusteella maksettavat palkkiot arvioitiin koko ansaintajaksolta 2013 – 2016 nollaksi ja ohjelmaan liittyvät aikaisemmat kirjaukset purettiin.
Ylimmän johdon pitkän aikavälin osakepohjainen kannustinjärjestelmässä toimitusjohtajan ja muiden johtoryhmän muiden jäsenten on ollut mahdollista sijoittaa henkilökohtaisesti omia varojaan, sekä osittain yhtiön lainoituksen avulla, yhtiön B-sarjan osakkeisiin. Osakeomistusta varten johtoryhmän jäsenet ovat perustaneet Honka Management Oy – nimisen yhtiön, joka omistaa kesäkuussa 2010 toteutetun 220.000 B-osakkeen ja kesäkuussa 2011 toteutetun 17.250 B-osakkeen maksullisten suunnattujen osakeantien ja omien osakeostojen jälkeen yhteensä 286.250 kappaletta yhtiön B-sarjan osakkeita. Johto kantaa tehdyssä järjestelmässä omistajariskin tekemänsä sijoituksen osalta. Johdon oman sijoituksen osuus oli 240.000 euroa ennen kuin Honkarakenne Oyj lunasti Esa Rautalingon osuuden Honka Management Oy:stä. Vuoden 2013 lopussa johdon omien sijoitusten osuus oli yhteensä 204.849 euroa. Yhtiöltä saadun lainoituksen osuus oli 851.023 euroa. Honka Managementin omistusosuudet ovat Honkarakenne Oyj 47,0 %, Mikko Jaskari 18,8 %, Risto Kilkki (ei enää johtoryhmän jäsen) 9,4 %, Reijo Virtanen 9,4 % (ei enää johtoryhmän jäsen), Eino Hekali (ei enää johtoryhmän jäsen) 9,4 %, ja Sanna Wester (ei enää johtoryhmän jäsen) 6,0 %.